
REFERAT

privind aprobarea participării în parteneriat a Municipiului Timişoara, în calitate de lider de proiect, în cadrul proiectului „Structuri locale pentru sprijinirea afacerilor în comuna Dumbrăviţa – Incubator de afaceri” în vederea accesării fondurilor nerambursabile prin Programul Operaţional Regional 2007-2013,  Axa prioritară 1. - „Sprijinirea dezvoltării durabile a oraşelor-poli urbani de creştere”, Domeniul major de intervenţie 1.1. – „Planuri integrate de dezvoltare urbană”, Sub-domeniul: „Poli de creştere”
În prezent, România parcurge o perioadă dificilă din toate punctele de vedere, în special economic şi social, multe societăţi comerciale întrerupându-şi activitatea, iar majoritatea celor care ar dori să înceapă o nouă afacere nu dispun de sedii şi condiţii de finanţare. Pe de altă parte, fondurile necesare dezvoltării pot fi asigurate doar în condiţiile unei economii dinamice, capabile de creştere economică, pentru aceasta fiind nevoie de afaceri noi, care să genereze profit şi locuri de muncă. 
În acest context, autorităţile administraţiilor publice locale trebuie să aplice măsuri de întărire a spiritului antreprenorial, pentru crearea de IMM-uri în conformitate cu cerinţele pieţei şi pentru creşterea competitivităţii lor, prin asigurarea  infrastructurilor de susţinere a afacerilor şi facilitarea accesului pe piaţă a noilor IMM-uri. 

Astfel, obiectivul prioritar al Planului Integrat de dezvoltare al Polului de creştere Timişoara îl reprezintă “Dezvoltarea economică durabilă pe baza industriilor de înaltă tehnologie, a informaticii, telecomunicaţiilor şi serviciilor creative”, acest obiectiv fiind atins inclusiv printr-o serie de politici şi programe, de exemplu prin politica de „Creare a unui mediu de afaceri atractiv, stabil şi inovativ”, programul „Realizarea  infrastructurilor de susţinere a afacerilor”. 

Prin hotărârea nr. 137/27.04.2010, Consiliul Local al Municipiului Timişoara a aprobat Planul Integrat de Dezvoltare al Polului de Creştere Timişoara, inclusiv Lista de proiecte prioritare, iar aceste documente au fost avizate prin Decizia Comitetului de Management pentru Coordonarea Instrumentelor Structurale (CMC) nr. 7/17.05.2010. PID-ul a fost aprobat, de asemenea, de către comunele din polul de creştere Timişoara prin hotărâri de consiliu local, iar de comuna Dumbrăviţa prin H.C.L. nr. 40/31.05.2010.

Planul Integrat de Dezvoltare al Polului de Creştere Timişoara cuprinde, în Lista proiectelor prioritare proiectul „Structuri locale pentru sprijinirea afacerilor în comuna Dumbrăviţa - Incubator de afaceri”. Acest proiect contribuie la atingerea obiectivelor strategice ale acestuia, încadrându-se în obiectivul „Dezvoltarea economică durabilă pe baza industriilor de înaltă tehnologie, a informaticii, telecomunicaţiilor şi serviciilor creative”, politica „Crearea unui mediu de afaceri atractiv, stabil şi inovativ”, programul „Realizarea  infrastructurilor de susţinere a afacerilor” şi va fi depus spre finanţare în cadrul Programului Operaţional Regional 2007-2013, Axa 1 "Sprijinirea dezvoltării durabile a oraşelor - poli urbani de creştere", Domeniul de intervenţie 1.1 - Planuri integrate de dezvoltare urbană. 
Proiectul „Structuri locale pentru sprijinirea afacerilor în comuna Dumbrăviţa - Incubator de afaceri” vizează sprijinirea dezvoltării întreprinderilor mici prin asigurarea spaţiilor necesare locării în perioada de început, creând totodată noi locuri de muncă pentru cetăţenii polului de creştere Timişoara, ceea ce va duce la dezvoltarea economică a zonei. 
Consiliul Local al Municipiului Timişoara a aprobat, prin hotărârea nr. 241/29.06.2010,  colaborarea de principiu a Municipiului Timişoara cu comuna Dumbrăviţa pentru realizarea în parteneriat a proiectului „Structuri locale pentru sprijinirea afacerilor în comuna Dumbrăviţa - Incubator de afaceri” şi depunerii acestui proiect spre finanţare în cadrul Programului Operaţional Regional 2007-2013, Axa 1 "Sprijinirea dezvoltării durabile a oraşelor - poli urbani de creştere", Domeniul de intervenţie 1.1 - Planuri integrate de dezvoltare urbană.

Comuna Dumbrăviţa a aprobat acest parteneriat prin hotărârea de consiliu local nr. 45/10.06.2010.
În HCL nr. 241/29.06.2010 se prevede faptul că responsabilităţile Municipiului Timişoara şi ale comunei Dumbrăviţa, drepturile, obligaţiile şi sumele cu care va contribui fiecare în proiect vor fi detaliate într-un Acord de parteneriat, acord care trebuie aprobat prin hotărâre de consiliu local, date fiind prevederile Ghidului Solicitantului aferent Axei prioritare 1. - „Sprijinirea dezvoltării durabile a oraşelor-poli urbani de creştere”, Domeniul major de intervenţie 1.1. - „Planuri integrate de dezvoltare urbană”, Sub-domeniul: „Poli de creştere”, din cadrul Programului Operaţional Regional 2007-2013.

Astfel, pentru ca proiectul să fie eligibil, în momentul depunerii cererii de finanţare, aceasta trebuie să fie însoţită de Acordul de parteneriat semnat între cei 2 parteneri în proiect. În acest context, propunem aprobarea Acordului de parteneriat prevăzut în anexa la prezentul referat, a proiectului „Structuri locale pentru sprijinirea afacerilor în comuna Dumbrăviţa - Incubator de afaceri” , precum şi a cheltuielilor ce revin Municipiului Timişoara în acest proiect.
Având în vedere cele menţionate mai sus, 





     Propunem următoarele:

1. aprobarea proiectului „Structuri locale pentru sprijinirea afacerilor în comuna Dumbrăviţa - Incubator de afaceri”, cu principalii indicatori tehnico-economici prevăzuţi în Anexa 1, care face parte integrantă din prezenta hotărâre, în vederea accesării fondurilor nerambursabile prin Programul Operaţional Regional 2007-2013, Axa prioritară 1. - „Sprijinirea dezvoltării durabile a oraşelor-poli urbani de creştere”, Domeniul major de intervenţie 1.1. - „Planuri integrate de dezvoltare urbană”, Sub-domeniul: „Poli de creştere”.

2. aprobarea participării în parteneriat a Municipiului Timişoara, în calitate de Lider de Proiect (Partener 1) în cadrul proiectului „Structuri locale pentru sprijinirea afacerilor în comuna Dumbrăviţa - Incubator de afaceri”, alături de comuna Dumbrăviţa, în calitate de Partener 2, în conformitate cu Acordul de Parteneriat prevăzut în Anexa 2, care face parte integrantă din prezenta hotărâre.

3. (1) aprobarea valoarii totale a proiectului în sumă de 4.840.672,15 lei (inclusiv T.V.A), precum şi alocarea în bugetul local a sumei de 1.315.590,89 lei, reprezentând contribuţia proprie a Municipiului Timişoara, sumă alcătuită din:

- suma de 890.923,55 lei, reprezentând cofinanţarea proprie la valoarea eligibilă a proiectului (fără T.V.A);

- suma de 213.821,65 lei, reprezentând cofinanţarea la TVA aferentă cheltuielilor eligibile;
- suma de  210.845,69 lei, reprezentând cheltuieli neeligibile (inclusiv TVA aferentă).

(2) Municipiul Timişoara va asigura valoarea necesară implementării optime a proiectului, în condiţiile rambursării/decontărilor ulterioare a cheltuielilor, conform legislaţiei în vigoare.

